**ОБЯВЛЕНИЕ**

Народното събрание, гр. София, пл. „Народно събрание” № 2, на основание чл. 10а, ал. 2 от Закона за държавния служител, чл. 14 от Наредбата за провеждане на конкурсите за държавни служители и заповед № АД-950-05-91 от 14.05.2019 г. на председателя на Народното събрание

**ОБЯВЯВА КОНКУРС**

**за длъжността „законодателен референт” в дирекция „Законодателна дейност и право на Европейския съюз” в Народното събрание.**

**1. Брой работни места,** за които е обявен конкурс за тази длъжност – 1 работно място.

**2. Кратко описание на длъжността:** Проучва и анализира законопроектите и следи за правилното въвеждане в законите на изискванията на директивите и мерките по прилагането на регламентите, включително на рамковите решения; при необходимост изготвя становища за съответствие с Конституцията на Република България и действащото законодателство, правото на Европейския съюз и други международни актове, по които Република България е страна; участва в заседания на водещата комисия при разглеждането на разпределените му законопроекти и изказва становище по въпроси от юридическо и правно-техническо естество; участва в работни групи, създадени от постоянните комисии за обсъждане на законопроектите и подготовката на работния доклад за второ гласуване; подпомага изготвянето и извършва проверка на докладите за второ гласуване в пленарна зала; следи разглеждането на разпределените му законопроекти в пленарна зала при второто им гласуване, като при необходимост уведомява директора на дирекцията, оказва съдействие на постоянните комисии чрез предоставяне на юридически консултации при изготвянето на становища по конституционни дела и при връщане на закон за ново обсъждане; следи за спазването на конституционно и другите законоустановени срокове във връзка с работата на парламентарните комисии при разглеждане на законопроектите; изготвя сравнително-правни анализи по въпроси от парламентарната законодателна практика.

**3. Минимални и специфични изисквания, предвидени в нормативните актове за заемане на длъжността:**

- минимална образователно-квалификационна степен, необходима за заемане на длъжността – магистър;

- минимален професионален опит за заемане на длъжността: 5 години или

- минимален ранг за заемане на длъжността - IІ младши ранг;

- кандидатът следва да отговаря на условията по чл. 7 от ЗДСл.

**4. Допълнителни изисквания за длъжността:**

* предпочитана специалност, по която е придобита образованието – право и придобита юридическа правоспособност ;
* компютърна грамотност – WINDOWS, MS WORD, INTERNET.

**5. Минимален размер на основната заплата** – 2300 лв.

**6. Начин за провеждане на конкурса:**

- решаване на тест;

- интервю.

**7. Необходими документи за кандидатстване:**

- Заявление по образец - Приложение 2 към чл. 17, ал. 1 от Наредба за провеждане на конкурсите за държавни служители;

- Декларация по чл. 17, ал. 2, т. 1 от Наредба за провеждане на конкурсите за държавни служители;

- Копие от документи за придобита образователно-квалификационна степен, допълнителна квалификация и правоспособност;

(Документи за степен на образование или професионална квалификация, издадени от други държави, се представят след преминала процедура за признаване на образованието от министъра на образованието и науката, чрез Националния център за информация и документация.)

- Копие от документи, удостоверяващи продължителността на професионалния опит – трудова, служебна, осигурителна книжка и др.

**8. Място и срок за подаване на документи:**

Подаването на заявлението и приложенията към него може да се извършва лично или чрез пълномощник на адрес: гр. София, пл. „Княз Александър І” № 1 (входа от бул. „Княз Дондуков”), стая 29, телефон 939 22 35 или 24 77 всеки работен ден от 10:00 до 12:30 и от 14:00 до 16:00 часа.

**Краен срок за подаване на документи – 27.05.2019 г.**

**9. Общодостъпно място, на което ще се обявяват списъците или други съобщения във връзка с конкурса** – информационното табло във фоайето на сградата на Народното събрание, гр. София, пл. „КнязАлександър І” № 1 (входа от бул. „Княз Дондуков”) и на интернет страницата на Народното събрание www.parliament.bg.

Длъжностната характеристика за конкурсната длъжност се предоставя на кандидатите при подаване на документи.

Образци на заявление за участие в конкурс и декларация по чл. 17, ал. 2, т. 1 от НПКДС могат да се изтеглят от следния Интернет адрес: [www.parliament.bg](http://www.parliament.bg), в рубриката 44-то Народно събрание, секция „Конкурси“.